HR
L 37/60
Službeni list Europske unije
18.2.2022.
PROVEDBENA ODLUKA KOMISIJE (EU) 2022/221 оd 16. veljače 2022. o isključenju iz financiranja Europske unije određenih izdataka Ujedinjene Kraljevine u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćeno pod brojem dokumenta C(2022)798) (Vjerodostojan je samo tekst na engleskom jeziku)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br.
352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br.
485/2008 (1), a posebno njezin članak 52. u vezi s člancima 131. i 138.
Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, nakon savjetovanja s Odborom za poljoprivredne fondove, budući da: (1)
U skladu s člankom 52.
Uredbe (EU) br. 1306/2013 Komisija je dužna provesti potrebne provjere, obavijestiti Ujedinjenu Kraljevinu o rezultatima tih provjera, uzeti u obzir primjedbe Ujedinjene Kraljevine, pokrenuti bilateralnu raspravu u svrhu postizanja sporazuma i formalno obavijestiti Ujedinjenu Kraljevinu o svojim zaključcima.
(2)
Ujedinjena Kraljevina imala je mogućnost zatražiti pokretanje postupka mirenja, ali ga nije zatražila.
(3)
U skladu s Uredbom (EU) br. 1306/2013 financirati se mogu samo oni poljoprivredni rashodi koji su nastali na način koji ne predstavlja povredu prava Unije.
(4)
S obzirom na provedene provjere i rezultat bilateralne rasprave, dio izdataka koje je Ujedinjena Kraljevina prijavila ne ispunjava taj uvjet i stoga se ne može financirati u okviru EFJP-a i EPFRR-a.
(5)
Trebalo bi navesti iznose koji se ne mogu financirati na teret EFJP-a i EPFRR-a.
Ti se iznosi ne odnose na izdatke nastale više od 24 mjeseca prije pisane obavijesti o rezultatima provjera koju je Komisija poslala Ujedinjenoj Kraljevini.
(6)
U iznose koji se ovom Odlukom isključuju iz financiranja Unije trebalo bi uključiti i sva smanjenja ili suspenzije u skladu s člankom 41.
Uredbe (EU) br. 1306/2013 zato što su takva smanjenja odnosno suspenzije privremene naravi i ne dovode u pitanje odluke donesene u skladu s člancima 51. i 52. te uredbe.
(7)
Kad je riječ o slučajevima obuhvaćenima ovom Odlukom, Komisija je u sažetom izvješću obavijestila Ujedinjenu Kraljevinu o procjeni iznosa koji se moraju isključiti na temelju neusklađenosti s pravom Unije (2).
(8)
Ovom se Odlukom ne dovode u pitanje financijski zaključci koje Komisija može donijeti na temelju presuda Suda Europske unije u predmetima koji se vode pred Sudom na dan 30. rujna 2021.,
(1) SL L 347, 20.12.2013., str. 549.
(2) Ares(2021)7820062